**Anexa 2**

**CAIET DE SARCINI**

**privind concesiunea Serviciului public**

**pentru gestionarea câinilor fără stăpân din Municipiul Aiud**

**CAP.I – DISPOZITII GENERALE**

Prezentul caiet de sarcini stabileste conditiile de desfasurare a activitatilor specifice serviciului pentru gestionarea cainilor fara stapan, stabilind nivelurile de calitate si conditiile tehnice necesare functionarii acestui serviciu in conditii de eficienta si siguranta.

Prezentul caiet de sarcini a fost stabilit in baza legislatiei in vigoare si conditiilor minime in care trebuie sa se desfasoare activitatea pentru gestionarea cainilor fara stapan in Municipiul Aiud.

Caietul de sarcini a fost elaborat spre a servi drept documentatie tehnica si de referinta in vederea stabilirii conditiilor specifice de desfasurare a serviciului pentru gestionarea cainilor fara stapan, modalitatea de gestiune aleasa fiind **gestiunea delegata.**

Delegarea de gestiune prin concesiune a Serviciului pentru gestionarea cainilor fara stapan se va realiza in conditiile:

- OUG nr. 155 / 2001 privind aprobarea programului de gestionare a câinilor fără stăpân;

- Hotărârea Guvernului nr. 1059 / 2013 pentru aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân;

- Legea nr. 205/2004 (republicată) privind protecția animalelor;

- Ordinul nr. 523/2008 pentru aprobarea Normelor metodologice de aplicare a Legii nr. 205/2004 privind protecția animalelor;

- Legea nr. 60/2004 privind ratificarea Convenției europene pentru protecția animalelor de companie, semnată la Strasbourg la 23 iunie 2003;

- OG nr. 71/2002 privind organizarea și funcționarea serviciilor publice de administrare a domeniului public și privat de interes local;

- Ordinul nr. 1/2014 pentru aprobarea Normelor privind identificarea și înregistrarea câinilor cu stăpân, emisă de Autoritatea Națională Sanitară Veterinară și pentru Siguranța Alimentelor;

- OUG nr. 55/2002 (republicată) privind regimul de deținere al câinilor periculoși sau agresivi;

- OG nr. 21/2002 (actualizată) privind gospodărirea localităților urbane și rurale.

- Legea 100/2016 privind concesiunile de lucrări şi concesiunile de servicii, cu

modificările şi completările ulterioare;

- HG nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări şi contractelor de servicii din Legea 100/2016;

- Legea 273/2006 privind finanţele publice locale, cu modificările şi completările

ulterioare.

Concesiunea serviciului public pentru gestionarea cainilor fara stapan se va face in baza procedurii simplificate, in conformitate cu prevederile Legii nr.100/2016 privind concesiunile de lucrări si concesiunile de servicii si H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, la care pot participa persoane juridice romane/straine, autorizate in conditiile legii.

Scopul concesionarii Serviciului public pentru gestionarea cainilor fara stapan din Municipiul Aiud il constituie reducerea numarului de caini fara stapan, ameliorarea sanatatii si bunastarii cainilor din adaposturi, stoparea inmultirii necontrolate a cainilor de rasa comuna, prevenirea abandonului si a pierderii cainilor, reducerea aparitiei rabiei si a altor zoonoze, reducerea riscurilor sanatatii oamenilor, prevenirea agresivitatii asupra oamenilor si animalelor precum si reducerea comertului ilegal si a traficului cu animale.

**CAP. II - OBIECTUL SI ARIA CONCESIUNII**

**Art.1 Datele de identificare a serviciului pentru gestionarea cainilor fara stapan.**

(1) Beneficiarul serviciului pentru gestionarea cainilor fara stapan Municipiul Aiud.

Obiectul contractului de concesiune este exploatarea Serviciului pentru gestionarea cainilor fara stapan in conformitate cu obiectivele beneficiarului.

(2) Aria concesiunii o reprezinta Unitatea administrativ-teritoriala a Municipiul Aiud.

**Art.2 Termenii folositi in prezentul Caiet de sarcini si semnificatia lor in conditiile legislatiei in vigoare :**

- **domeniul public al unitatilor administrativ teritoriale** – totalitatea bunurilor mobile si imobile aflate in proprietatea publica a unitatilor administrative teritoriale care, potrivit legii sau prin natura lor sunt de uz sau interes public local, declarate ca atare prin hotarari ale consiliilor locale sau prin hotarari ale consiliilor judetene si care nu au fost declarate prin lege bunuri de uz sau interes public national;

- **domeniul privat al unitatilor administrativ teritoriale** – totalitatea bunurilor mobile si imobile, altele decat cele prevazute mai sus, intrate in proprietatea unitatilor administrative – teritoriale prin modalitatile prevazute de lege si care fac parte din domeniul public al acestora;

- **infrastructura edilitar - urbană** – ansamblul bunurilor mobile si imobile dobandite potrivit legii, constand in cladiri, constructii si instalatii tehnologice, echipamente functionale, dotari specifice si mobilier urban, inclusiv infrastructura tehnico-edilitara si terenurile aferente, destinate desfasurarii unor activitati edilitar urbane. Infrastrucura edilitar urbana face parte din domeniul public sau privat al unitatilor administrative teritoriale si este supusa regimului juridic al proprietatii publice sau private, potrivit legii;

- **operator al serviciilor specializate pentru gestionarea cainilor fara stapan** – persoana juridica de drept public sau privat, care are competenta si capacitate de a presta servicii in domeniul protectiei animalelor si careia i s-a delegat, incredintat sau concesionat, in conditiile legii realizarea activitatii de gestionare a cainilor fara stapan;

- **caine fara stapan** – orice caine crescut, adapostit, tinut pe domeniul public, in locuri publice sau in spatiile adiacente acestora, in afara proprietatii stapanului sau detinatorului acestuia, necontrolat, nesupravegheat, liber, abandonat, inclusiv cei identificati prin microcipare sau alt mijloc alternativ de identificare, stabilite de catre Autoritatea Sanitar – Veterinara si pentru Siguranta Animalelor;

- **caine periculos** –caine care apartine urmatoarelor rase, grupate in doua categorii, dupa cum urmeaza:

- Categoria I ; caini de lupta si de atac, asimilati prin caracterele morfologice cu cainii de tip Pit Bull, Boerbull, Bandog si metisii lor;

- Categoria a – II- a : cainii din rasele Staffordshire, Bull Terrier, American Staffordshire Terrier, Tosa, Rottweillwer, Dog Argentinian, Mastino Napoletano, Fila Brazileiro, Mastiff, Ciobanesc Caucazian, Cane Corso si metisii lor;

- **caine agresiv** – orice caine care fara sa fie provocat, musca sau ataca persoane ori animale domestice in locuri publice sau private si orice caine care participa la lupte intre caini sau care a fost antrenat in acest scop. Nu intra in aceasta categorie cainii care ataca sau musca o persoana care a patruns fara drept, in orice mod, intr-o proprietate privata sau publica protejata de acel caine sau de orice alt caine folosit de unitatile de politie, jandarmerie, de alte unitati militare, de unitati vamale sau de serviciile publice de securitate, protectie si paza, chiar daca, aflandu-se in misiune,

a atacat sau muscat o persoana;

**- caine utilitar** – orice caine folosit de unitatile de politie, jandarmerie, de alte unitati militare,de unitatile vamale, de serviciile de securitate, protectie si paza, de persoanele cu dizabilitati precum si orice caine folosit in caz de dezastre sau de catre organizatiile neguvernamentale in activitatile educative, terapeutice, de cautare si salvare sau utilitare;

**- caine rasa comuna** - orice caine care nu poate fi asimilat unei rase omologate;

**- detinator de animale** - proprietarul, persoana care detine cu orice titlu valabil, precum si orice persoana fizica sau juridică in ingrijirea careia se afla animalul;

**- abandonul** – consta in lasarea unui animal aflat in proprietatea si ingrijirea omului, pe domeniul public, fara hrana, adapost si tratament medical;

**- sterilizare** – operatiune prin care se realizeaza suprimarea functiei reproducatoare a cainilor;

**- eutanasia** – act de sacrificare prin procedee rapide si nedureroase a cainilor fara stapan care sunt bolnavi cronic sau incurabil ori care nu au fost revendicati sau adoptati in conditiile si in termenele stabilite de lege;

**- revendicare caine** – solicitare de restituire formulată de persoana care a detinut anterior cainele;

**- adoptie** – procedura de preluare in proprietate a cainilor fara stapan din adaposturi de catre persoane fizice sau juridice, cu respectarea prevederilor art. 5 din legea nr. 205/2004 privind protectia animalelor, cu modificarile si completarile ulterioare, adoptatorul capatand calitatea de detinator de animal de companie;

**- adoptie la distanta** - procedura prin care, in conditiile prevederilor art. 7 alin (2) si (5) din OUG nr. 155/2001 cu modificarile si completarile ulterioare, persoanele fizice si juridice isi pot asuma responsabilitatea suportarii cheltuielilor necesare intretinerii cainilor fara stapan in adaposturile publice pe o perioada prevazuta la art. 4 alin (1) din OUG nr. 155/2001;

**- activitate de ecarisaj** – activitate de colectare a deseurilor de origine animala/ subproduse de origine animala ce nu sunt destinate consumului uman, in scopul procesarii sau incinerarii/coincinerarii acestora, incluzand serviciile de transport, depozitare si manipulare a acestora, dupa caz;

**- unitate de ecarisaj** - unitate apartinand persoanelor fizice sau juridice inclusiv institutiilor publice, care desfasoara activitati de ecarisaj in baza autorizarii si/sau aprobarii dupa caz, potrivit prevederilor legale;

**- deseuri de origine animala** – subproduse de origine animala ce nu sunt destinate

consumului uman, portiuni sau cadavre intregi de animale;

**- adapost public** – adapost pentru cainii fara stapan, ce apartine unitatilor administrativ teritoriale si deserveste aceste unitati, administrate de operatorii serviciilor specializate pentru gestionarea cainilor fara stapan;

**- adapost privat** – adapost pentru cainii fara stapan, care apartine unei persoane juridice sau fundatie care desfasoara activitati in domeniul protectiei animalelor;

**- examen medical** – procedura efectuata de un medic veterinar de libera practica organizat in conditiile legii prin care se urmareste stabilirea starii de sanatate a cainilor;

**- gestionarea cainilor fara stapan** – ansamblul de operatiuni si proceduri care au ca scop controlul populatiei de caini fara stapan;

**- asociatie sau fundatie pentru protectia animalelor** – organizatie neguvernamentala, infiintata in temeiul prevederilor O.G. nr. 26/2000 cu privire la asociatii si fundatii, aprobata cu modificari si completari, care desfasoara activitati si actiuni de protectie a animalelor si in al carui statut figureaza scopuri si activitati referitoare la protectia si bunastarea animalelor;

**- serviciu specializat pentru gestionarea cainilor fara stapan** – serviciu de utilitate publica, infiintat la nivelul unitatilor administrativ – teritoriale, in conditiile legii, de consiliul local, in scopul gestionarii cainilor fara stapan de pe raza unitatii administrativ – teritoriale respective;

**- capturare** – operatiunea de prindere a cainilor efectuata de catre operatorii serviciilor specializate de gestionare a cainilor fara stapan;

**- identificare** – operatiunea prin care se ataseaza cainelui un mijloc de identificare, precum si operatiunea de citire a mijlocului de identificare si de stabilire a datelor de identificare ale detinatorului cainelui sau a locului de provenienta a acestuia;

**- mijloc de identificare** – orice dispozitiv de tipul microcipului, crotaliei, tatuajului,

medalionului inscriptionat, care contine informatii necesare identificarii detinatorului cainelui, respectiv a serviciului public care a gestionat cainele;

**- microcip** – mijloc de identificare electronic omologat, care se implanteaza sub pielea animalului, in dreptul omoplatilor si care contine un numar unic criptat sub forma unui cod de bare ce poate fi citit cu ajutorul unui dispozitiv electronic;

**- vecini** – proprietarii spatiilor locative care au cel putin un perete comun cu spatiul locativ in care urmeaza sa fie adapostiti cainii adoptati din adaposturile publice;

**Art.3 Serviciul pentru gestionarea cainilor fara stapan va asigura:**

a) imbunatatirea conditiilor de viata ale cetatenilor;

b) dezvoltarea durabila a serviciilor;

c) protectia mediului inconjurator.

**Art.4** Concesionarul serviciului pentru gestionarea cainilor fara stapan pe raza Municipiului Aiud va realiza urmatoarele activităţi**:**

**a) capturarea** cainilor fara stapan si **transportarea** acestora la adapostul special amenajat, pe baza sesizarilor persoanelor fizice si juridice cat si la propunerea autoritatii publice locale in program normal, dar si in regim de urgenta in cazuri speciale;

**b) preluarea, inregistrarea, consultarea, trierea si tratarea** cainilor fara stapan adusi la adapost se va desfasura intr-un spatiu destinat acestei activitati unde se vor desfasura activitatile de deparazitare, vaccinare, sterilizare si inregistrarea lor intr-o evidenta unica;

**c) cazarea, hranirea, deparazitarea, vaccinarea, sterilizarea** si controlul bolilor cainilor in adapost, cu respectarea normelor si masurilor sanitar–veterinare in vigoare;

**d) identificarea si inregistrarea** cainilor fara stapan, exclusiv, cu medici veterinari de libera practica, organizati in conditiile legii;

**e) eutanasierea** animalelor cu boli incurabile se va face cu respectarea normelor legale in vigoare de catre personal specializat al serviciului pentru gestionarea cainilor fara stapan. Aceasta activitate se va efectua de catre medic veterinar cu substantele prevazute de legislatia in vigoare si prin procedeele acceptate de normele sanitar – veterinare, cu obligatia ca procedeele si substantele utilizate sa nu provoace suferinţa animalelor. Se eutanasiaza animalele bolnave si cele cu comportament agresiv in conditiile prevazute de legislatia speciala, respectiv O.U.G. nr.155/2001, modificata si completata;

**f) neutralizarea cadavrelor de animale** si a deseurilor organice colectate si asigurarea conditiilor prevazute de normele legale pentru depozitarea cadavrelor de animale pana la transportarea lor in vederea incinerarii;

**g)** asigurarea unui contract pentru **incinerarea** cadavrelor de animale cu o societate

autorizata;

**h) programe de informare, educatie si responsabilizare a cetatenilor**;

**Art.5 Descrierea activitatii**

(1) Serviciul pentru gestionarea cainilor fara stapan se realizeaza prin instituirea de norme privind capturarea, transportul, ingrijirea si eutanasierea cainilor fara stapan care sufera de boli incurabile, constatate de medicul veterinar.

(2) Servicul pentru gestionarea cainilor fara stapan va asigura protectia acestora conform principiilor europene de protejare a animalelor, concomitent cu protectia cetatenilor din unitatea administrativ teritoriala in care functioneaza.

(3) Concesionarul serviciului pentru gestionarea cainilor fara stapan are ca obiect de activitate gestionarea cainilor fara stapan de pe domeniul public/privat al Municipiul Aiud.

**Art.6 Planul de actiune trebuie sa contina cel puţin urmatoarele elemente:**

(1) Concesionarul are obligatia de a intocmi un plan de actiune pentru gestiunea lor, care să cuprindă:

a) prezentarea teritoriului (suprafaţă, număr locuitori);

b) evaluarea numărului de câini fără stăpân sterilizaţi şi nesterilizaţi de pe raza teritoriului;

c) prezentarea resurselor materiale necesare (număr mijloace de transport şi capacitatea acestora, capacitatea de cazare totală, capacitatea de cazare alocată pentru câinii adoptaţi la distanţă);

d) prezentarea resurselor de personal necesare (personal pentru transport, personal pentru capturare, personal pentru îngrijire);

e) prezentarea acţiunilor care vor fi întreprinse;

f) planificarea acţiunilor (grafic anual al acţiunilor, defalcat pe luni);

g) hărţi detaliate ale teritoriului cu distribuţia populaţiei de câini fără stapân;

h) termene precise pentru aplicarea măsurilor;

i) termene pentru reevaluarea numărului de câini fără stăpân de pe raza teritoriului care trebuie efectuată semestrial

**Art.7 Gestionarea cainilor fara stapan presupune urmatorul ciclu de actiuni:**

a) **Capturarea cainilor fara stapan prin metode specifice**. Capturarea cainilor fara stapan,pe baza reclamatiilor persoanelor fizice sau juridice cu respectarea urmatoarelor :

- capturarea cainilor fara stapan se va face de catre personalul angajat al operatorului, care trebuie sa fie format din persoane instruite in acest sens;

- capturarea cainilor fara stapan nu se va face prin aplicarea unui tratament brutal, iar

persoanele care captureaza cainii sau pisici fara stapan vor fi in mod obligatoriu vaccinate antirabic;

- persoanele care captureaza cainii vor lucra in echipe de cate doi plus soferul mijlocului de transport si vor purta echipamentul de protectie adecvat;

- personalul calificat poate captura cainii cu crose speciale sau cu plase. Pentru capturare se vor folosi crosele speciale formate din tije de aluminiu, avand la capat o bucla care poate sa gliseze sau care se poate strange in jurul gatului cainelui, pentru a permite persoanei calificate sa tina cainele la distanta si sa-l poata manipula. Bucla trebuie fixate la largimea dorita, pentru a evita strangularea animalului, mecanismul de declansare rapida fiind utilizat pentru eliberarea cainelui in caz de urgenta sau atunci cand este pus in cusca. De asemenea, cainii mai pot fi capturati cu ajutorul custilor capcana, in care se introduce maincare si care sunt dotate cu usi mobile care cad dupa intrarea animalului in cusca.

- caini foarte agresivi, situati in spatii inaccesibile sau suspecti de a fi turbati, pot fi imobilizati cu ajutorul armelor pentru captura cu sageata care utilizeaza gazul carbonic comprimat sau cu cartuse cu percutie pentru propulsarea unor seringi sau sageti care permit injectarea cu produse imobilizante;

- pentru imobilizare se vor utiliza numai substante aprobate de organele sanitar veterinare, prin injectare pe cale intramusculara, cu respectarea prescriptiilor medicale, ea fiind putin periculoasa pentru trecatori; poate fi utilizata si orice alta asociere de produse autorizate cu respectarea legislatiei in vigoare;

- este interzisa utilizarea armelor pentru capturarea cateilor, acestia putand fi raniti grav;

**b) Transportul cainilor** la Adapostul public pentru gestionarea cainilor fara stapan al Municipiului Aiud, situat in Aiud, str. T Tudoran, FN :

- autovehiculele de transport trebuie sa ofere cainilor siguranta, securitate, protectie impotriva intemperiilor naturii si aerisire adecvata;

- fiecare animal va fi introdus in cusca, caini pot fi legati cu o lesa de colier in cusca iar la nevoie li se pot pune botniţe de nailon.

- custile vor fi alese in functie de talia animalului, ele trebuind sa fie mai lungi decât corpul animalului;

- pentru animalele moarte respectiv bolnave vor exista custi separate;

- autovehiculele vor fi curate si vizibil marcate cu denumirea serviciului de gestionare a cainilor fara stapan si cu numar de telefon;

- autovehiculele trebuie sa fie dotate cu urmatorul echipament: plasa, scara, custi metalice sau din fibra de sticla, instrumente pentru prindere, trusa de prim ajutor;

- soferii autovehiculelor trebuie sa fie instruiti, sa acorde ajutor animalelor bolnave;

- se interzice efectuarea eutanasiei in autovehiculele de transport pentru caini;

- transportul cadavrelor se realizează cu o maşină frigorifică sau printr-o societate specializata;

- după fiecare transport de cadavre, vehiculul va fi imediat supus dezinfectării şi igienizării.

**c) Examinarea clinica si inregistrarea cainilor** in registre speciale:

- câinii fără stăpân cu semne clinice de boală sunt înregistrati şi examinati medical cu prioritate la sosirea în adăpost.

- medicul veterinar de liberă practică, organizat în conditiile legii, evaluează starea generală de sănătate a câinilor cazati în adăpost.

- documentele care dovedesc efectuarea examenelor medicale, precum şi rezultatele

respectivelor examene sunt arhivate împreună cu fişa de observatie a câinelui fără stăpân şi păstrate pentru o perioadă de minimum 3 ani.

- la intrarea în adăpostul public, personalul veterinar al concesionarului va prelua fişele individuale de la echipajele care au realizat capturarea şi transportul câinilor fără stăpân, verifică dacă aceştia sunt identificati printr-un mijloc de identificare aprobat potrivit legii şi înregistrează informatiile minime privind câinii fără stăpân intrati în adăpost, prevăzute în Anexa la Regulamentul de organizare si functionare a Serviciului pentru gestionarea cainilor fara stapan si în Registrul de evidentă a câinilor fără stăpân.

- la intrarea în adăpostul public, fiecare câine va primi un număr unic de identificare,

reprezentat de numărul de ordine din registrul de intrare în adăpost, dacă acesta se tine pe suport de hârtie, respectiv numărul generat de sistem în cazul registrului electronic.

- acest număr unic de identificare se alocă şi în cazul în care câinele a fost identificat anterior prin orice dispozitiv de tipul microcipului, crotaliei, tatuajului, medalionului inscriptionat.

- adăposturile publice precum şi adăposturile asociatiilor şi fundatiilor pentru protectia

animalelor tin registre speciale, vizate de medicul veterinar de liberă practică, organizat în conditiile legii, în care se mentionează următoarele: numărul unic de identificare, data, locul capturării, data şi ora cazării în adăpost, caracteristicile individuale al animalului, numărul de câini fără stăpân prinşi, revendicati, adoptati, mentinuti în adăpost, adoptati la distantă, eutanasiati, motivul eutanasierii, substanta utilizată pentru eutanasiere, numele persoanei care realizează eutanasierea, numărul de identificare, numărul fişei de adoptie, data deparazitării, data vaccinării

antirabice, data sterilizării, precum şi persoanele care au instrumentat manoperele respective.

- concesionarul va tine o evidentă separată a câinilor periculoşi şi agresivi, ajunşi în adăpost, capturati sau confiscati, potrivit legislatiei în vigoare, şi anume:

**- Categoria I**: câinii de luptă şi de atac, asimilati prin caracterele morfologice cu câini de tipul Pit Bull, Boerbull, Bandog şi metişii lor;

**- Categoria a II-a**: câinii din rasele Staffordshire Bull Terrier, American Staffordshire Terrier, Tosa, Rottweiller, Dog Argentinian, Mastino Napolitano, Fila Brazileiro, Matiff, Ciobănesc Caucazian, Cane Corso şi metişii lor;

**d) Cazarea cainilor fara stapan,** se va face la Adapostul pentru caini fara stapan, **situat în Municipiul Aiud, Str. Tribun Tudoran, Nr.72. Imobilul este înscris în C.F. nr……………..**

Din punct de vedere constructiv și funcțional imobilul îndeplinește următoarele cerințe:

- permite cazarea câinilor in boxe separate pentru a reduce stresul asupra lor si pentru un control eficient al bolilor;

- câinii pot fi cazați separat după următoarele criterii: starea de sănătate, vârsta, sex si grad de agresivitate;

- pardoselile sunt executate din ciment care a fost etanșat si care permite o curățare si dezinfectare ușoară, iar pentru a evita băltirea apei in exces au fost inclinate spre o rețea de canalizare;

- pereții cuștilor au fost confecționați din metal incastrat in beton, beton, plasa de sarma;

- adăpostul are drenaj si Instalatii corespunzătoare pentru depozitarea incărcăturii de deseuri zilnice;

- trebuie sa existe un control in ceea ce priveste incalzirea, ventilatia si umiditatea

corespunzatoare, in vederea asigurarii confortului animalelor, personalului si publicului vizitator;

**e) Adapostirea cainilor fara stapan** in cadrul Adapostului cainilor fara stapan si se va face dupa cum urmeaza:

(1) În custi individuale, cu dimensiunea 195 cm x 195 cm

(2) Custile comune nu trebuie sa adaposteasca mai mult de 4 caini cu dimensiunea unei boxe de 295 cm x 235 cm

(3) Locurile imprejmuite au urmatoarele dotari:

- apa potabila in permanenta;

- vasele pentru alimentare;

Vasele pentru alimentare asezate astfel incat cainii sa nu poata urina sau

defeca in ele si sa poata fi curatate si dezinfectate usor;

- daca spatiile nu sunt incalzite, se pun obligatoriu scanduri pentru odihna si culcusuri;

- pentru culcusurile cainilor tineri se vor folosi paturi, prosoape, cutii de carton, care pot fi curatate si dezinfectate usor.

**f) Hrănirea câinilor.** Concesionarul serviciului pentru gestionarea câinilor fără stăpân este obligat să:

- asigure tuturor cainilor cazati în adăposturile publice hrană şi apă în cantitate suficientă,posibilitate de mişcare suficientă, tratament medical, îngrijire şi atentie, în conformitate cu prevederile legale in vigoare.

- Hranirea cainilor fara stapan in centru se face pe durata stabilita de mentinere in centru adica maximum 14 zile dupa cum urmeaza:

- cateii in varsta de 6-12 saptamani vor fi hraniti de 3 ori pe zi,

- cainii in varsta de peste 12 saptamani vor fi hraniti de doua ori pe zi,

- cainii de peste un an vor fi hraniti o data pe zi;

- hrana trebuie sa fie intotdeauna proaspata, iar hrana uscata va fi administrata individual si supravegheat;

**g) Preluarea, inregistrarea, consultarea si trierea** cainilor fara stapan aduse in adapopst se face intr-un spatiu destinat acestei activitati, suficient de spatios si igienizat astfel incat sa asigure spatiul necesar pentru miscarea personalului, a persoanelor care vin pentru adoptii.

**h) Tratarea** cainilor fara stapan se va face intr-un spatiu cu destinatia de chirurgie sau in mai multe spatii in functie de capacitatea adapostului, spatii care vor respecta normele sanitar veterinare in vigoare. In aceste sali se vor efectua interventiile chirurgicale de sterilizare a cainilor, precum si eutanasierea.

**i) Controlul bolilor** se efectueaza zilnic fiecarui caine din adapost, orice eveniment medical va fi inregistrat in fisa individuala si in registrul central. Examinarea se va face de medicul veterinar al centrului sau in lipsa acestuia de catre tehnicianul veterinar. Personalul centrului va fi instruit sa recunoasca semnele de boala si sa le aduca la cunostinta personalului veterinar.

**j) Intretinerea curateniei** se face prin curatirea, spalarea si dezinfectia fiecarei custi sau boxe, operatii efectuate zilnic si inainte de intrarea unui nou animal. Se va avea in vedere ca pe perioda efectuarii curateniei apa si dezinfectantul sa nu vina in contact cu cainii.

**k) Eutanasierea cainilor fara stapan**

Eutanasierea este un act de sacrificare prin procede rapide și nedureroase a câinilor.

Eutanasierea este singura procedura admisa de suprimare a vietii câinilor fara stapan.

Eutanasierea câinilor se efectueaza numai de catre un medic veterinar de libera practica, organizat in conditiile legii si se realizeaza conform Ghidului pentru eutanasierea animalelor, aprobat de catre Colegiul Medicilor Veterinari.

**l) Incinerarea cadavrelor conform legislației în vigoare.**

- Cadavrele câinilor vor fi transportate cu mijloace de transport speciale, destinate acestui tip de activitate.

- Incinerarea cadavrelor presupune neutralizarea deșeurilor de origine animală de către societăți avizate conform legislației în vigoare.

- Cadavrele câinilor eutanasiati, morti in adapost din alte cauze sau colectate de pe strazi, vor fi incinerate, cu respectarea normelor sanitar-veterinare in vigoare, interzicandu-se folosirea lor pentru obtinerea de piei, grasimi, carne, faina proteica si de alte produse.

- Cadavrele câinilor eutanasiati, morti in adapost din alte cauze sau colectate de pe strazi vor fi transportate si eliminate cu respectarea stricta a prevederilor reglementarilor legale in vigoare.

- Concesionarul, dupa castigarea licitatiei, trebuie sa incheie in termen de maxim 30 zile contract cu o unitate de ecarisare/neutralizare a cadavrelor autorizata sanitar- veterinare sau sa detina instalatii proprii de incinerare, autorizate conform prevederilor legale

**Art.8 Evidențele obligatorii din adăpostul public.**

(1) La sediul adapostului public pentru câinii fara stapan trebuie sa existe o evidenta a tuturor tratamentelor medicale efectuate si a numarului de animale moarte.

(2) La sediul adapostului pentru câinii fara stapan trebuie sa existe si urmatoarele evidente: registru consum medicamente, registru imunologic, registru consum toxice, registru gestionare substante utilizate pentru eutanasiere si acte de dezinfectie.

**Art.9 Notificarea populatiei.**

(1) Concesionarul serviciului pentru gestionarea câinilor fără stăpân are obligatia de a promova adoptia si revendicarea acestora si de a informa constant populația cu privire la programul de functionare al adapostului public pentru cazarea câinilor fara stapan, asigurand transparența.

(2) In vederea indeplinirii obligatiei anterioare, concesionarul desfasoara urmatoarele

activitati:

a) amenajarea de panouri speciale la intrarea in adapost si in spatiile pentru primirea

vizitatorilor din incinta adapostului. Panourile de afisaj trebuie sa contina cel putin urmatoarele informatii:

1. data si locul capturarii fiecarui lot de câini, precum si numarul custilor in care câinii

respectivi sunt cazati;

2. adresa sediului serviciului pentru gestionarea câinilor fara stapan, adresa adapostului public, adresele de e-mail, precum si numerele de telefon de contact;

3. programul de vizitare a adapostului si programul de revendicare a câinilor fara stapan;

b) crearea de web-site-uri pentru accesul publicului la informatiile prevazute la lit. a); (3)

Concesionarul poate încheia parteneriate cu organizatiile de protectie a animalelor interesate de promovarea adoptiilor si sterilizarea câinilor.

**Art.10 Verificări, recepții, garanții**

(1) Concedentul va verifica permanent prin inspectorii de specialitate, modul de efectuare a prestațiilor, confirmând rapoartele zilnice prezentate de concesionar, privind cantitatea și calitatea prestației, cantitățile de materiale și substanțe folosite și stabilite in baza bonului de lucru eliberat de operator.

(2) In rapoartele de constatare zilnica, concesionarul va consemna si modul de rezolvare a sesizarilor primite de la concedent.

(3) La sfarsitul fiecarei luni se intocmeste de catre concesionar situatia de plata in baza rapoartelor zilnice intocmite de acesta si confirmate de concedent.

(4) Sumele rezultate din situatiile de plata lunare vor fi facturate numai dupa confirmarea cantitativa si calitativa de catre concedent.

(5) Fiecare situatie de plata va fi insotita de dovada achizitionarii materialelor utilizate pentru efectuarea prestatiei.

 (6) Concesionarul raspunde si garanteaza material si financiar de buna desfasurare a serviciilor, calitatea si cantitatea stabilite prin programul de prestatie.

(7) Concesionarul are obligatia de a raporta directiilor judetene sanitar veterinare si pentru siguranta alimentelor/altor institutii/autoritati abilitate, numarul de câini capturati, revendicati, adoptati, adoptati la distanta, mentinuti in adaposturi si eutanasiati.

(8) Concesionarul, odata cu fiecare reevaluare a numarului de câini fara stapan de pe raza teritoriului autoritatii, raporteaza situatia la zi, concedentului si altor autoritati abilitate pe raza carora functioneaza.

**Art.11 Redeventa si garanţiile**:

(1) Pentru serviciul public pentru gestionarea cainilor fara stapan, concesionarul va plăti o **redevenţă** anuală în cuantum **de 5% din valoarea facturilor încasate (semestrial )de concesionar pentru serviciile prestate pe raza Municipiului Aiud? /**cifra de afaceri din activitatea contractata cu Municipiul Aiud. Plata redevenței se va face anual/trimestrial, pana in data de 15 februarie prin ordin de plata in contul concedentului.

(2) Plata redevenţei totale se face în contul Municipiului Aiud deschis la Trezoreria Municipiului Aiud.

(3) Neplata redevenţei sau executarea cu întârziere a acestei obligaţii conduce la calcularea de majorări si penalitati conform prevderilor legale in materie de Cod fiscal

(4) Ofertantul va constitui **garanţia de participare** în cuantum **de 0,5 %, din valoarea estimată a contractului fara TVA, respectiv 6.081 lei.** Garanţia de participare se constituie în conformitate cu prevederile art. 45 din HG nr. 867/2016, cu modificările şi completările ulterioare.

**CAP. III CONDITII DE EXPLOATARE A SERVICIULUI**

**Art.12 Condiții tehnice.**

(1) Concesionarul serviciului pentru gestionarea câinilor fara stapan din Municipiul Aiud va trebui sa asigure prestarea serviciului in regim de continuitate cu respectarea conditiilor tehnice specifice fiecarei activitati. Toata baza tehnico-materiala (dotari aferente), masinile prezentate in oferta ca facand parte din pregatirea tehnica a ofertantului, trebuie sa fie folosite in exclusivitate pentru activitatea de gestionarea a câinilor fara stapan din Municipiul Aiud.

(2) Bunurile utilizate in derularea concesiunii sunt :

a) bunurile proprii - bunuri ale concesionarului necesare desfasurarii activitatii, achizitionate inainte sau dupa incheierea contractului si pana la incheierea acestuia.

**b) bunuri de retur - bunurile concendentului date in folosinta la data semnarii contractului, inclusiv investitiile efectuate de operator pe perioada derularii contractului, indiferent de sursa de finantare.**

**Aceste bunuri revin concendentului fara plata si negrevate de sarcini la expirarea contractului de concesiune.**

**Concendentul pune la dispozitia concesionarului, adapostul public pentru gestionarea cainilor fara stapan si inventarul dotărilor existente la adăpost ce include:**

- 25 padocuri/boxe câini cu o capacitate de 55 câini împrejmuite cu plasă metalică, astfel:

-10 boxe cu capacitate 4 caini/boxa

-15 boxe cu capacitate 1 caine/boxa

- clădire compusă din cameră consultaţie si tratament,vestiar;

- împrejmuire gard fundatie beton şi plasă sârmă;

- racord electric;

- cămin alimentare apă;

- fosă septică vitanjabilă.

c) bunuri de preluare – aceste bunuri pot include, dar nu se limitează, la sistemul operaţional informatic, utilaje, alte dotări care pot fi transferate concedentului după expirarea contractului de concesiune in măsura in care acesta din urma isi manifesta intenţia de a prelua respectivele bunuri in schimbul compensării egale cu valoarea contabila.

**Art. 13 Obiective de exploatare**

(1) Obiectivele pe care trebuie sa le atingă serviciul pentru gestionarea câinilor fara stapan din Municipiul Aiud, sunt urmatoarele:

a) satisfacerea cerintelor si nevoilor comunitatii locale;

b) continuitatea serviciului;

c) ridicarea continua a standardelor si a indicatorilor de performanta pentru serviciile prestate;

d) dezvoltarea si modernizarea infrastucturii adapostului / bazei de gestionare a câinilor fara stapan;

e) protectia si conservarea mediului natural;

f) mentinerea conditiilor sanitare in conformitate cu normele de igiena si sanatate publica;

g) imbunatatirea conditiilor de viata a cetatenilor;

h) dezvoltarea durabila a serviciilor;

i) protectia animalelor, cu evidentierea masurilor de protectie pe etape de dezvoltare, in concordanta cu programul de adaptare la normele Uniunii Europene.

**Art.14 Cantități de lucru**

(1) Concesionarul va captura câinii fara stapan de pe domeniul public si privat al Municipiului Aiud (strazi, alei, parcuri, maluri de apa, etc.) din apropierea institutiilor publice, unitatilor de invatamant, etc.

(2) Cantitatile de lucru estimate si activitatile ce vor fi prestate de catre concesionar sunt redate in anexa la Caietul de sarcini.

**Art.15 Programul prestatiei.**

(1) Activitatea de gestionare a câinilor fără stăpân se va desfăşura permanent, 24 de ore din 24 de ore. Programul prestatiilor se va stabili de concesionar, astfel încât acesta să conducă la reducerea numărului câinilor fără stăpân.

(2) Accesul publicului în adăpost este permis conform prevederilor Regulamentului de organizare şi functionare al serviciului pentru gestionarea câinilor fără stăpân din Municipiul Aiud.

(3) În caz de fortă majoră ( prezenta unor exemplare agresive sau aparitia în număr mare, nejustificată – transport din alte localităti ) se va anunta Politia locala pentru depistarea si sanctionarea celor vinovati si se va interveni imediat.

(4) Concesionarul va actiona imediat pentru rezolvarea sesizărilor primite de la persoane fizice şi juridice.

**Art.16 Dotări cu personal-utilaje.**

(1) Concesionarul îşi va dimensiona baza materială, personalul, parcul de autospeciale si necesarul echipamentelor pentru capturarea şi transportul câinilor fără stăpân, în functie de numărul estimat al câinilor fără stăpân, având în vedere suprafetele domeniului public şi privat al Municipiului Aiud. De asemenea se va avea în vedere asigurarea conditiilor optime privind activitatea pe care o gestionează.

(1) Concesionarul va asigura desfăşurarea actiunilor sanitar veterinare cu cel putin un medic veterinar posesor de atestat de liberă practică eliberat de autoritatea competentă, un șofer și minim doi muncitori pentru echipa mobilă de capturare a câinilor fără stăpân, o persoană de contact care va primi şi înregistra toate sesizările cu privire la activitătile desfăşurate în cadrul serviciului, va transmite aceste sesizări echipelor de capturare, va urmări solutionarea lor şi va oferi orice alte informatii publice cu privire la serviciul pentru gestionarea câinilor fără stăpân.

(2) Concesionarul este obligat să detină minim un autovehicul amenajat special şi autorizat în conditiile legii pentru transportul câinilor capturati.

**Art.17 Tehnologii.**

(1) Concesionarul va prezenta în documentatia de ofertă conceptia proprie privind modalitatea de organizare şi functionare a serviciului pentru gestionarea câinilor fără stăpân: modalitatea de capturare și transport al câinilor fără stăpân, cu referire la autovehiculele din dotare folosite, facilitătile oferite, etc.

**Art.18 Obiective de ordin economic.**

 (1) Serviciul pentru gestionarea câinilor fără stăpân va urmări să realizeze un raport

calitate/cost cât mai bun pentru perioada de derulare a contractului şi un echilibru între riscurile şi beneficiile asumate prin contract.

(2) Structura şi nivelul tarifelor practicate prezentate în ofertă vor reflecta costul efectiv al prestatiei şi vor fi în conformitate cu prevederile legale.

(3) Investitiile pentru reabilitarea, modernizarea şi dezvoltarea serviciului pentru gestionarea câinilor fără stăpân care se realizează din fonduri proprii ale concesionarului, rămân în proprietatea acestuia pe toată durata contractului de concesionare, dacă la încheierea contractului nu s-a convenit altfel şi se vor amortiza de către acesta pe durata contractului.

(4) In contractul de concesionare se va preciza modul de repartitie a bunurilor realizate la încetarea din orice cauză a contractului.

(5) Programul de investitii poate cuprinde:

- modernizarea şi reabilitarea bazei materiale în care se desfăşoară activitatea de

gestionare a câinilor fără stăpân; dotarea cu maşini, utilaje şi echipamente conform legislatiei în vigoare, normelor de mediu şi normelor Uniunii Europene;

- asigurarea conditiilor de cazare (încăperi, cuşti, grătare, etc.);

- reamenajarea şi înfrumusetarea zonei în care se află adăpostul pentru cazarea câinilor fără stăpân;

- lucrări suplimentare de investitii precum şi dotări suplimentare propuse de concesionar;

(6) Oferta trebuie să contină detaliat toate conditiile din prezentul caiet de sarcini, precum şi alte obligatii prevăzute în regulament pe care ofertantul şi le asumă în cazul în care va câştiga licitatia, precum şi date tehnice şi financiare (de exemplu):

- standardele de calitate a bunurilor aduse ca investitii;

- standardele de calitate şi indicatorii de performantă a serviciului pentru gestionarea

câinilor fără stăpân ce urmează a fi prestat;

- preturile şi/sau tarifele pe care şi le propune să le practice, cu respectarea legislatiei în domeniu;

**(7) Criteriul de atribuire este pretul cel mai scazut.**

(8) Concedentul nu se angajează să garanteze creditele luate de concesionar şi nu va participa cu surse de finantare la investitiile ce vor fi realizate de concesionar.

(9) Investitiile străine în serviciul pentru gestionarea câinilor fără stăpân beneficiază de toate facilitătile legale în vigoare. Programele de investitii vor fi realizate în primii 2 ani şi reactualizate dacă este cazul de comun acord cu concedentul în functie de planurile de dezvoltare urbanistice ulterioare.

**Art.19 Obiective de mediu şi sanitar veterinare**

(1) Pe perioada derulării contractului de concesiune concesionarul se obliga sa respecte legislatia, reglementarile, precum si hotararile consiliului local privind protectia mediului, preluand toate responsabilitatile in acest domeniu.

(2) Pe perioada derulării contractului se vor respecta conditiile impuse de avizul de mediu, dacă este cazul.

(3) Pe toată durata derulării contractului, concesionarul va implementa condiţionările ce se stabilesc prin acte normative emise de autoritătile de sanitar-veterinare competente, conform unor programe de conformare la cerintele sanitar-veterinare.

**CAP. IV. FINANTAREA SERVICIULUI PENTRU GESTIONAREA CÂINILOR FĂRĂ STĂPÂN**

**Art.20 *Cheltuielilor curente de funcţionare şi exploatare a Serviciul pentru gestionarea câinilor fără stăpân din Municipiul Aiud, reprezentând cheltuieli de personal, cheltuieli cu întreţinerea şi funcţionarea adăpostului public pentru cainii fara stapan din Municipiul Aiud, cheltuieli privind activitatea de capturare şi transport a câinilor, cheltuieli privind deparazitarea, vaccinarea, sterilizarea, eutanasierea, identificarea şi înregistrarea tuturor câinilor fără stăpân din Municipiul Aiud, sunt asigurate de către operatorul serviciului din decontarea serviciilor prestate, donații sau alte surse legal constituite.***

**Art.21** Finanţarea şi realizarea investiţiilor aferente Serviciului specializat pentru gestionarea câinilor fără stăpân din Municipiul Aiud, reprezentând cheltuielile cu realizarea/modenizarea/extinderea adăposturilor pentru câini, se asigură de către operatorului serviciului sau de catre proprietar conform reglementarilor legale.

**CAP. V DURATA CONCESIUNII**

**Art.22 (1)** Durata pentru care se încheie contractul de concesionare a serviciului pentru gestionarea câinilor fără stăpân în Municipiul Aiud este **de 5 ani** cu posibilitatea de prelungire, prin acordul părtilor, în conditiile legii. În cazul în care concedentul nu doreşte prelungirea contractului la expirarea acestuia, va anunta în scris concesionarul cu cel putin 6 luni înainte de expirarea termenului contractual şi va demara procedura de încredintare a serviciului public de gestionare a cainilor fără stăpân conform procedurilor legale. Pe toată durata contractului de concesiune este interzisă concesionarului subconcesionarea serviciului pentru gestionarea câinilor fără stăpân.

**CAP. VI DREPTURILE ŞI OBLIGAŢIILE PĂRŢILOR:**

**Art. 23 Concedentul are următoarele drepturi:**

a) de a inspecta serviciul concesionat cu privire la modul în care este satisfăcut interesul public;

b) de a modifica unilateral partea reglementară a contractului din motive excepţionale legate de interesul naţional sau local;

c) de a stabili şi de a aproba programele de reabilitare, extindere şi modernizare a dotărilor existente;

d) de a aproba studiile de fezabilitate privind reabilitarea, extinderea şi modernizarea

 infrastructurii serviciului de gestionare a câinilor fara stapan, cu respectarea cerinţelor impuse de legislaţia, in vigoare, privind protecţia mediului;

e) de a stabili şi aproba indicatorii de performanţă ai serviciului public de gestionare a câinilor fara stapan;

f) de a stabili taxele pentru serviciile de gestionare a câinilor fara stapan, cu respectarea reglementărilor in vigoare;

g) de a ajusta tarifele propuse de concesionar, in conformitate cu prevederile legale in vigoare;

h) de a media conflictele contractuale dintre utilizatori şi concesionar, la cererea oricăreia dintre părţi;

i) de a sancţiona concesionarul, in cazul in care acesta nu operează la parametrii de eficienţă şi calitate la care s-a obligat ori nu respectă indicatorii de performanţă ai serviciului public de gestionare a câinilor fara stapan.

j) de a monitoriza şi exercita controlul cu privire la furnizarea/prestarea serviciului de

gestionare a câinilor fara stapan şi să ia măsurile necesare in cazul in care concesionarul nu asigură indicatorii de performanţă şi continuitatea serviciului pentru care s-a obligat;

k) de a solicita informaţii cu privire la nivelul şi calitatea serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică a concedentului, încredinţate pentru realizarea serviciului;

l) de a refuza, in condiţii justificate, aprobarea ajustării tarifelor propuse de concesionar;

m) de a rezilia contractul pentru nerespectarea de către concesionar a obligaţiilor contractuale;

n) de a rezilia contractul dacă concesionarul nu adoptă programe de măsuri care să respecte condiţiile contractuale şi să asigure atingerea parametrilor de calitate asumaţi, in termenul stabilit de către concedent prin notificare;

o) de a inspecta activităţile şi serviciile publice delegate, precum şi modul in care este

satisfăcut interesul public;

p) de a verifica respectarea obligaţiilor asumate prin contract, cu notificarea prealabila a concesionarului şi in condiţiile prevăzute in caietul de sarcini şi in regulamentul serviciului;

q) de a dobândi bunurile proprii ale concesionarului folosite în derularea contractului, la încheierea acestuia, în baza unui contract de vânzare – cumpărare.

**Art. 24 Concesionarul are următoarele drepturi:**

a) de a incasa contravaloarea serviciului prestat, corespunzător tarifului aprobat de

concedent;

b) prezervarea echilibrului contractual pe durata contractului de delegare;

c) de a propune ajustarea tarifului in raport cu indicele de inflaţie comunicat de Institutul Naţional de Statistică sau alt indicator agregat si aprobat de Consiliul Local Aiud, după minim 12 luni de la semnarea contractului;

d) să exploateze in mod direct, pe riscul şi pe răspunderea sa, activităţile şi serviciile publice care fac obiectul contractului de delegare a gestiunii;

e) să iniţieze modificarea şi/sau completarea contractului, in cazul modificării

reglementărilor şi/sau a condiţiilor tehnico-economice care au stat la baza încheierii acestuia;

f) sa suspende sau sa limiteze prestarea serviciului fără plata vreunei penalizări, cu un preaviz de 5 zile lucrătoare, daca sumele datorate nu au fost achitate in termen de 60 de zile de la primirea facturii;

g) sa propună graficul de execuţie, întocmit in baza recomandărilor institutelor de specialitate;

h) sa deservească in exclusivitate toţi utilizatorii de pe raza Municipiului Aiud.

**Art. 25 Concedentul are următoarele obligaţii:**

a) să nu il tulbure pe concesionar in exerciţiul drepturilor rezultate din contractul de delegare;

b) să notifice concesionarului apariţia oricăror împrejurări de natură să aducă atingere drepturilor acestuia;

c) să verifice periodic următoarele: serviciile publice furnizate şi nivelul de calitate al acestora, îndeplinirea indicatorilor de performanţa şi aplicarea penalităţilor pentru neîndeplinirea acestora, menţinerea echilibrului contractual rezultat prin licitaţie, etc.;

d) să aducă la cunoştinţă publică hotărârile şi dispoziţiile având ca obiect serviciul public de gestionare a câinilor fara stapan;

e) să păstreze, in condiţiile legii, confidenţialitatea datelor şi informaţiilor economico-financiare privind activitatea concesionarului, altele decât cele de interes public;

f) să achite concesionarului sumele convenite prin contract pentru prestaţiile pe care aceştia le efectuează pe domeniul public şi privat al concedentului;

g) să medieze şi să soluţioneze conflictele dintre utilizatori şi concesionar, la cererea oricăreia dintre părţi;

h) să respecte angajamentele asumate faţă de concesionar prin clauzele contractuale stabilite prin contract.

**Art. 26 Concesionarul are următoarele obligaţii:**

a) să respecte angajamentele luate prin contractul de delegare a gestiunii, precum şi

legislaţia, normele, prescripţiile şi regulamente privind igiena muncii, protecţia muncii,

gospodărirea apelor, protecţia mediului, urmărirea comportării in timp a construcţiilor, prevenirea şi combaterea incendiilor;

b) să respecte prevederile regulamentului serviciului, caietului de sarcini al serviciului şi ale celorlalte reglementări specifice serviciului concesionat;

c) să respecte indicatorii de performanţă şi calitate stabiliţi în caietul de sarcini şi precizaţi in regulamentul serviciului de gestionare a câinilor fara stapan;

d) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale in vigoare;

e) să exploateze, să întreţină şi să asigure reparaţia utilajelor proprii cu personal autorizat si modernizarea continua a bazei de proprii;

f) să furnizeze către concedent şi către alte autoritati competente informaţiile solicitate şi să asigure accesul la documentaţiile şi informaţiile necesare, in vederea verificării şi evaluării funcţionării şi dezvoltării serviciului public de gestionare a câinilor fara stapan, in conformitate cu prevederile regulamentului serviciului, ale contractului şi ale autorizaţiilor specifice;

g) să presteze serviciul de gestionare a câinilor fara stapan la toţi utilizatorii din raza unităţii administrativ-teritoriale pentru care are contract de delegare a gestiunii;

h) să elaboreze planuri anuale de revizii şi reparaţii ale maşinilor şi utilajelor proprii, executate cu forţe proprii şi/sau cu terţi;

i) să realizeze un sistem de evidenţă a: sesizărilor şi reclamaţiilor, respectiv de rezolvare operativă a acestora, a celorlalte activităţi prevăzute în Regulament şi Caietul de sarcini;

j) să ţină evidenţa gestiunii serviciului şi raportarea periodică a situaţiei autorităţilor

competente, conform reglementărilor in vigoare;

k) să asigure personalul necesar pentru prestarea activităţilor asumate prin contract, precum şi conducerea operativă prin dispecerat şi asigurarea mijloacelor tehnice şi a personalului de intervenţie;

l) să nu subconcesioneze serviciul sau parte din acesta şi bunurile care fac obiectul

concesiunii, cu excepţia subcontractanţilor declaraţi in oferta;

m) la încetarea contractului de delegare a gestiunii din alte cauze decât ajungerea la termen sau forţa majoră, este obligat să asigure continuitatea prestării activităţii in condiţiile stipulate in contract, pană la preluarea acesteia de către concedent, dar nu mai mult de 90 de zile;

n) să respecte condiţiile impuse de natura activităţilor sau serviciilor publice (protejarea secretului de stat, materiale cu regim special, condiţii de siguranţă in exploatare, protecţia mediului, protecţia muncii, condiţii privind folosirea şi protejarea patrimoniului etc.)

o) in cazul in care concesionarul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, in vederea luării măsurilor ce se impun pentru asigurarea continuităţii activităţii serviciului public;

p) să încheie contractele de utilităţi /apă/canal, salubritate, etc.) precum şi contracte pentru neutralizarea deşeurilor toxice, de origine animală, pentru neutralizare şi incinerare a cadavrelor şi a celorlalte deşeuri provenite din activitatea curentă;

q) să presteze serviciul de gestionare a câinilor fara stapan cu respectarea principiilor

universalităţii, accesibilităţii, continuităţii şi egalităţii de tratament faţă de utilizatori;

r) să plătească toate obligatiile asumate la valoarea prevăzută şi la termenul stabilit in contractul de concesiune;

s) să aplice tarifele aprobate prin hotărâri ale Consiliului Local al Municipiului Aiud;

t) să respecte orice prevederi care derivă din legile şi reglementările in vigoare, precum şi din hotărârile Consiliului local al Municipiului Aiud (obţinerea autorizaţiilor de funcţionare, a vizelor, etc. şi numai);

ţ) să plătească despăgubiri/daune persoanelor fizice şi/sau juridice pentru prejudiciile aduse din culpa sa, în exercitarea activităţii serviciului precum şi pentru traumele suferite de persoanele fizice din cauza agresiunii câinilor fără stăpân de pe domeniul public şi privat al Municipiului;

u) să presteze serviciul în condiţii de continuitate şi eficienţă.

**CAP. VII INTERDICŢIA SUBDELEGĂRII ŞI CESIONAREA CONTRACTULUI:**

**Art. 27 (1)** Se interzice concesionarului să încheie cu terţi contracte de subdelegare având ca obiect prestarea serviciului delegat sau parţi din acesta.

**(2)** Cesionarea contractului de delegare de către concesionar unei alte societăţi nu este admisă.

**CAP. VIII ÎNCETAREA CONTRACTULUI:**

**Art. 28 C**ontractul de concesiune încetează in următoarele situaţii:

a) la expirarea duratei stabilite prin contractul de concesiune, dacă părţile nu convin, in scris, prelungirea acestuia in condiţiile legii;

b) in cazul in care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile in sarcina concedentului, in caz de dezacord fiind competentă instanţa de judecată;

c) in cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri in sarcina concesionarului, in caz de dezacord fiind competentă instanţa de judecată;

d) in cazul nerespectării obligaţiilor contractuale de către concedent, prin reziliere de către concesionar;

e) la dispariţia, dintr-o cauză de forţă majoră, a serviciului concesionat sau a unei părţi importante din acesta, prin renunţare, fără plata unei despăgubiri;

f) prin acordul de voinţă al părţilor, exprimat in scris;

g) in cazul in care interesul local o impune, prin răscumpărarea unei concesiuni, care se poate face numai prin act administrativ, la propunerea concedentului. In acest caz se va întocmi o documentaţie tehnico-economica in care se va stabili preţul răscumpărării. In aceasta situaţie de încetare a concesiunii nu se percep daune.

h) în cazul falimentului concesionarului sau în cazul în care acestuia i se retrage autorizaţia de funcţionare sau aceasta nu este prelungită;

i) Neefectuarea succesivă pe o perioadă de o lună de zile a mai mult de 10 solicitări ale concedentului, atrage desfiinţarea de drept a contractului, fără a mai fi necesară punerea în întârziere sau îndeplinirea vreunei formalităţi prealabile;

**j)** Neexecutarea succesiva pe o perioada de 3 luni de zile a mai mult de 10% din

volumul/cantitatea lucrărilor concesionate, specifice gestionarii câinilor fara stapan, da dreptul concedentului sa procedeze la desfiinţarea acestuia de drept fara punerea in întârziere si fara intervenţia instanţei de judecata.

k) alte cauze de încetare, fără a aduce atingere reglementarilor in materie.

**Art. 29** Concedentul are dreptul de a rezilia contractul, în condiţiile în care acesta nu este mulţumit de prestarea serviciului de către concesionar, cu o notificare în acest sens. Notificarea trebuie comunicată cu cel puţin 60 zile înainte.

**Art. 30** Concedentul îşi rezerva dreptul de a denunţa unilateral contractul de concesiune in cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului respectiv ar fi contrară interesului public. În acest caz, concesionarul are dreptul de a pretinde numai plata corespunzătoare pentru partea din contract îndeplinită pana la data denunţării unilaterale a contractului.

**Art. 31** Nerespectarea obligaţiilor asumate prin prezentul contract de către una dintre părţi da dreptul părţii lezate de a cere rezilierea contractului de concesiune si de a pretinde plata de daune-interese.

**Art. 32** La încetarea contractului din orice cauză, bunurile ce au fost utilizate de concesionar în derularea contractului vor fi repartizate după cum urmează:

a) bunuri de retur ce revin de plin drept, gratuit şi libere de sarcini concedentului. Sunt bunuri de retur bunurile care au făcut obiectul concesiunii şi investiţiile minime obligatorii solicitate de concedent prin caietul de sarcini;

b) bunuri proprii, bunuri care la data încetării contractului rămân în proprietatea

concesionarului. Sunt bunuri proprii bunurile care au aparţinut concesionarului şi au fost utilizate de acesta pe durata concesiunii, cu excepţia celor utilizate de către concesionar pentru optimizarea activităţilor.

**CAP. IX SANCTIUNI**

**Art.33** Pentru încălcări ale obligatiilor stabilite prin contractul de concesiune şi prin caietul de sarcini, concesionarul va fi sanctionat după cum urmează:

a) Neefectuarea capturării câinilor fără stăpân ca urmare a solicitărilor primite, în termen de maximum 24 de ore de la data comunicării acestora, se sanctionează cu 5% din contravaloarea prestatiei executată de la data comunicării şi până la executarea efectivă a solicitării;

b) Neefectuarea succesivă pe o perioadă de o lună de zile a mai mult de 10 solicitări ale concedentului, atrage desfiintarea de drept a contractului, fără a mai fi necesară punerea în întârziere sau îndeplinirea vreunei formalităti prealabile;

c) Nerespectarea conditiilor sanitar veterinare impuse de legislatia în domeniu, atrage după sine sanctiuni din partea concedentului în temeiul legislatiei specifice. Repetarea de cel putin 10 ori a abaterilor de la normele sanitar veterinare pe parcursul a trei luni de zile, duce la sanctionarea cu 10% din valoarea prestatiei cumulate pe cele trei luni.

**CAP. X DISPOZIȚII FINALE**

**Art.34** Prevederile prezentului caiet de sarcini se reactualizează şi completează automat cu prevederile legislative nationale şi comunitare apărute după aprobarea acestuia în Consiliul local al Municipiului Aiud, până în momentul finalizării contractului de concesiune a serviciului pentru gestionarea câinilor fără stăpân. Condițiile prevăzute în caietul de sarcini sunt minimale pentru desfăşurarea licitației privind concesionarea serviciului pentru gestionarea câinilor fără stăpân.

**Art. 35** Indicatorii de performanță pentru activitatea de gestionare a câinilor fără stăpân în Municipiul Aiud, constituie anexă la prezentul caiet de sarcini şi este parte integrantă a acestuia.

**Anexa**

**la caietul de sarcini**

**INDICATORII DE PERFORMANTA PENTRU ACTIVITATEA DE GESTIONARE A CÂINILOR FĂRĂ STĂPÂN IN MUNICIPIULUI AIUD**

|  |  |  |  |  |
| --- | --- | --- | --- | --- |
| **Nr crt** | **Indicator de performanta** | **Semestrul I** | **Semestrul II** | **Total an** |
| **I** | **INDICATORI DE PERFORMANŢĂ GENERALI** |  |  |  |
| **I.1** | **CONTRACTAREA SERVICIILOR DE GESTIONARE A CÂINILOR FĂRĂ STĂPÂN** |  |  |  |
|  | Numărul de solicitări de îmbunătăţire aparametrilor de calitate ai activităţii prestate,rezolvate, raportat la numărul total de cereri de îmbunătăţire a activităţii, pe categorii de activităţi | **100%** | **100%** | **100%** |
| **I.2** | **MĂSURAREA ŞI GESTIUNEA CANTITĂŢII SERVICIILOR PRESTATE** |  |  |  |
|  | Numărul de reclamaţii rezolvate privindcantităţile de servicii prestate, raportat la numărul total de reclamaţii privind cantităţile de servicii prestate pe tipuri de activitati | **100%** | **100%** | **100%** |
|  | Numărul de sesizări din partea agenţilor de protecţia mediului rezolvate raportat la numărul total de sesizări.  | **100%** | **100%** | **100%** |
|  | Numărul de sesizări din partea agenţilor de sănătate publică rezolvate raportat la numărul total de sesizări.  | **100%** | **100%** | **100%** |
|  | Numărul de reclamaţii rezolvate privindcalitatea activităţii prestate, raportat lanumărul total de reclamaţii privind calitatea activităţii prestate pe tipuri de activitati | **100%** | **100%** | **100%** |
|  | Numarul de caini fara stapan capturatiraportat la numarul total din sesizari primite | **100%** | **100%** | **100%** |
|  | Numarul de caini tratati si sterilizati dati spre adoptie, tratati si revendicati, tratati si sterilizati eutanasiati raportat la numarul total estimat in contract | **90%** | **90%** | **90%** |
|  | Numarul de cadavre predate in vederea neutralizarii raportat la numarul de caini eutanasiati | **100%** | **100%** | **100%** |
| **I.3** | **FACTURAREA ŞI ÎNCASAREA CONTRAVALORII PRESTAŢIILOR**  |  |  |  |
|  | Numărul de reclamaţii privind facturarea | **0%** | **0%** | **0%** |
|  | Procentul de reclamaţii privind facturarea rezolvate în mai puţin de 10 zile | **100%** | **100%** | **100%** |
| **I.4** | **RĂSPUNSURI LA SOLICITĂRILE SCRISE ALE UTILIZATORILOR** |  |  |  |
|  | Procentul de raspunsuri date la sesizările referitoare la activitatea prestată într-un termen mai mic de 30 de zile calendaristice | **100%** | **100%** | **100%** |
| **II** | **INDICATORI DE PERFORMANŢĂ GARANTAŢI** |  |  |  |
|  | Numărul de încălcări ale obligaţiiloroperatorului, rezultate din analizele şicontroalele organismelor abilitate  | **0** | **0** | **0** |
| **III** | **INDICATORI DE PERFORMANŢĂ A CĂROR NERESPECTARE ATRAGE PENALITĂŢI CONFORM CONTRACTULUI DE FURNIZARE/PRESTARE** |  |  |  |
|  | Despagubiri acordate de operator pentru culpă proprie sau dacă au existat imbolnăviri din cauza nerespectării condiţiilor corespunzătoare de prestare a activităţii. | **100%** | **100%** | **100%** |
|  | Numărul de neconformităţi constatate de autoritatea administraţiei publice locale, pe activităţi | **0** | **0** | **0** |